
                     Министерство на околната среда и водите				
         Регионална инспекция по околната среда и водите - Пловдив   


УТВЪРЖДАВАМ:




ДОКЛАД 
за извършена комплексна проверка 

На основание План за контролната дейност за 2026 г. на РИОСВ – Пловдив, утвърден от Министъра на околната среда и водите и Заповед №270/05.08.2026 г. на Директора на РИОСВ-Пловдив, на 11.08.2026 г. е извършена комплексна проверка в обект „Производствена площадка“ на ”ВМЗ“ ЕАД, разположена на бул. „Иван Вазов“ № 1, гр. Сопот, общ. Сопот, обл. Пловдив

I. Цел на проверката:
Основна цел на проверката е установяване на нивото и степента на съответствие на дейността в обекта с изискванията, заложени в Закона за опазване на околната среда(ЗООС), Закона за водите (ЗВ),  Закона за защита от вредното въздействие на химичните вещества и смеси (ЗЗВВХВС), Закона за чистотата на атмосферния въздух (ЗЧАВ) и подзаконовите нормативни актове към тях, както и Регламенти на Европейския съюз и на Съвета.

II. Проверени инсталации:
Обектът  на ”ВМЗ“ ЕАД е разположен в гр. Сопот, общ. Сопот, област Пловдив и е с предмет на дейност производство и търговия със специална продукция. Производството се извършва в отделни цехове, като се извършват следните дейности: щанцоване, ротационно изтегляне, механична обработка, посредством стругове, фрези ЦПУ, хидравлични резачки; галванична обработка на детайли в обособени галванични сектори към самите цехове; термична обработка в тунелни пещи; заваръчни дейности; лакобояджийна обработка. При проверката са проверени:
· основните производствени зони и галванични отделения ;
· складови помещения за съхранение на опасни химични вещества и смеси;
· пречиствателна станция за отпадъчни води (ПСОВ) за производствени отпадъчни води, РШ за битово-фекални и дъждовни отпадъчни води;
         
III. Констатации от проверката по компоненти и фактори: 

1. Компонент „Отпадъчни води“:
„ВМЗ“ ЕАД притежава действащо Разрешително издадено от БД ИБР – Пловдив за ползване на повърхностен воден обект. Целта на ползването е заустване на пречистени производствени отпадъчни води и смесен поток битово-фекални и дъждовни води в р. Манастирска в две точки. За производствените води е осигурено пречистване в ПСОВ. Всички съоръжения по пътя на пречистване на водата са в техническа изправност. Въведен е в експлоатация колектор за битово-фекалните и дъждовните води за отвеждането им за пречистване в селищната пречиствателна станция за отпадъчни води гр. Сопот. Към настоящия момент не е осъществено заустването в канализацията на гр. Сопот. Обектът е включен в утвърдения списък с обекти, подлежащи на мониторинг на качеството на заустваните отпадъчни води съгласно Заповед на Министъра на околната среда и водите.  В изпълнение на заповедта и в присъствие на представителя на дружеството, от представител на Регионална лаборатория – Пловдив към ИАОС – София са  взети проби от пункт №1- РШ за изход ПСОВ и пункт №2 от изход канализационен колектор за битово-фекални и дъждовни води. Дружеството провежда заложения в разрешителното собствен мониторинг.

2. Фактор на въздействие „Химични вещества и смеси и управление на риска“ 
	За производствената си дейност дружеството използва опасни химични вещества и смеси, които се доставят от български доставчици. Представени са информационни листове за безопасност на опасните химични вещества и смеси, отговарящи на изискванията на Регламент (ЕС) 1907/2006 (REACH). ОХВС се съхраняват в оригинални етикетирани опаковки в два основни обособени склада, с ограничен досдъп. При проверки е представена Актуализирана оценка на безопасността на съхранение на опасни химични вещества и смес, документирана съгласно указанията и формата, вкл. инструкции, заповеди, програма за обучение, инвентаризационен списък с името на веществото/сместа и наличните количества.

3. Компонент „Атмосферен въздух“
За производствени нужди в обекта са инсталирани три броя котли – нови средно горивни  инсталации. В момента на проверката работят два котела, а третият е резервен. Номинална топлинна мощност, инсталирана на площадката на дружеството е 2х4,77 и 1х8,457 МW.  Горивото е течно – промишлен газьол. От страна на дружеството са проведени и докладвани собствени периодични измервания на вредностите, формирани при експлоатацията на котлите. Извършена е оценка за съответствие на резултатите представени пред РИОСВ-Пловдив, при която не е установено превишения на нормите за допустими емисии.
За извършваните дейности в обекта се експлоатира инсталация, в която се извършва дейност, попадаща в Наредба №7/21.10.2003г. за норми за допустими емисии на летливи органични съединения, изпускани в атмосферния въздух в резултат на употребата на разтворители в определени инсталации (ДВ бр. 96/2003г.) Дружеството е включило инсталацията в публичния регистър по чл. 30л от ЗЧАВ – под № 033/2014г. за дейността „нанасяне на покритие“. В изпълнение на изискванията на  Наредба №7, дружеството е представило пред РИОСВ-Пловдив План за управление на разтворителите за 2025 г., утвърден с Решение №36/30.04.2026 г. на Директора на РИОСВ-Пловдив.
В обекта се експлоатират 9 бр.  климатични инсталации, работещи с озоноразрушаващи вещества – R22/R13, в количества над 3 кг. При проверката са представени досиета на климатичните инсталации. Досиетата се водят редовно, като в тях са отразени проверките извършени през 2025 г., с честота съобразно количеството на озоноразрушаващи вещества в инсталациите, от лице, притежаващо валиден  документ за правоспособност, издаден от ББКМ. Дружеството е представило пред РИОСВ – Пловдив, в нормативно определения срок обобщен отчет за ползваното на площадката оборудване в ИС ФПГ, отчетът е със статут „валиден“.

IV. Предписания, срокове за изпълнение, отговорници: 
При извършената проверка не са дадени предписания.

V. Съответствие, последващ контрол: 
При извършената проверка не са установени нарушения на екологичното законодателство по проверяваните компоненти и фактори на въздействие. 
 
От страна на дружеството при проверката присъстваха ръководителя на отдел „Екология и еколога на обекта.

Ивайло Йотков

Директор на РИОСВ-Пловдив

